b"\n_START_ARTICLE_\nLucio Adri\xc3\xa1n Ruiz\n_START_SECTION_\nBiografia\n_START_PARAGRAPH_\nVa fer els estudis eclesi\xc3\xa0stics al Seminari Metropolit\xc3\xa0 Nostra Senyora de Guadalupe de Santa Fe d'Argentina. Va ser ordenat sacerdot el dia 30 de setembre de 1990, per l'arquebisbe Edgardo Gabriel Storni._NEWLINE_Va estudiar Inform\xc3\xa0tica a la Universitat Nacional del Litoral de Santa Fe. A Europa va fer un MBA a la Universitat Polit\xc3\xa8cnica de Madrid. Es va llicenciar en Teologia Fonamental i Teologia Dogm\xc3\xa0tica a la Pontif\xc3\xadcia Universitat de la Santa Cruz de Roma, i va fer una tesi sobre la Teologia de la Comunicaci\xc3\xb3._NEWLINE_Ha fet de rector, delegat de pastoral juvenil i universit\xc3\xa0ria, assessor inform\xc3\xa0tic de la Confer\xc3\xa8ncia Episcopal Argentina, secretari de sistemes del Consell Episcopal Llatinoameric\xc3\xa0 a Bogot\xc3\xa0 (Col\xc3\xb2mbia) i coordinador t\xc3\xa8cnic de la Xarxa Inform\xc3\xa0tica de l'Esgl\xc3\xa9sia a Am\xc3\xa8rica Llatina (RIIAL)._NEWLINE_Va ser nomenat primer Secretari General de la Secretaria per a la Comunicaci\xc3\xb3. A la Santa Seu tamb\xc3\xa9 \xc3\xa9s col\xc2\xb7laborador amb la Sagrada Congregaci\xc3\xb3 per al Clergat i el Pontifici Consell per a les Comunicacions Socials._NEWLINE_Al mateix temps \xc3\xa9s assessor de la Xarxa Inform\xc3\xa0tica de l'Esgl\xc3\xa9sia a Am\xc3\xa8rica Llatina (RIIAL), president del Centre de Formaci\xc3\xb3 i Desenvolupament Nostra Senyora de Guadalupe per a Am\xc3\xa8rica Llatina; professor en la Facultat de Comunicacions de la Pontif\xc3\xadcia Universitat de la Santa Creu i professor convidat de Teleformaci\xc3\xb3n a la Pontif\xc3\xadcia Universitat Gregoriana._NEWLINE_Recentment ha obtingut un Doctorat en Enginyeria Biom\xc3\xa8dica per la Universitat Polit\xc3\xa8cnica de Madrid."